Fra 1967 til 1971 spilte han i United States Coast Guard Band. Den 13. september 1967 giftet han seg med Nancy Puls, de fikk senere to barn sammen. Clark studerte også ved New England Conservatory of Music fra 1973. Han studerte blant annet komposisjon og improvisasjon med andre, fremtidig kjente musikere som f. eks. Jaki Byard, Ran Blake og George Russell. Han underviste ved State University of New York fra 2001 til 2008.